**Analýza a prognóza vývoja trhu práce**

**v územnom obvode Úradu práce, sociálnych vecí a rodiny Zvolen**

**Regionálny plán zamestnanosti na rok 2017**

1. **Analýza trhu práce v územnom obvode UPSVR Zvolen**

Zhodnotenie vývoja na trhu práce v roku 2016 v územnom obvode UPSVR Zvolen

* Vývoj na trhu práce v územnom obvode UPSVR Zvolen, ktorý tvoria okresy Zvolen, Krupina a Detva, mal v roku 2016 pozitívny trend, keď miera evidovanej nezamestnanosti klesla z 10,76 % k 31.12.2015 na 9,03 % k 31.12.2016, čo predstavuje pokles o 1,73 percentuálneho bodu a v absolútnom vyjadrení je to pokles o  1024 disponibilných uchádzačov o zamestnanie. Tento pozitívny vývoj poklesu evidovanej miery nezamestnanosti v roku 2016 zaznamenali všetky okresy územného obvodu UPSVR Zvolen. V okrese Zvolen miera evidovanej nezamestnanosti v roku 2016 klesla o 1,47 percentuálneho bodu (z 9,32 % na 7,85 %), v okrese Krupina o 2,63 percentuálneho bodu (z 12,18 % na 9,55 %) a v okrese Detva o 1,7 percentuálneho bodu (z 12,92 % na 11,22 %). K 31.12.2016 najnižšiu mieru evidovanej nezamestnanosti dosiahol už tradične okres Zvolen (7,85 %), nasleduje okres Krupina (9,55 %) a okres Detva (11,22 %). K tomuto výsledku okrem rastu ekonomiky prispeli aj pomerne masívne využívané aktívne opatrenia trhu práce zamerané najmä na problematické skupiny znevýhodnených uchádzačov o zamestnanie. Napriek tomu však problémom zostáva najmä vysoký podiel dlhodobo nezamestnaných uchádzačov o zamestnanie na celkovom počte disponibilných uchádzačov o zamestnanie, ktorý k 31.12.2016 predstavoval 56,88 % a tiež pomerne vysoký podiel mladých uchádzačov o zamestnanie do 29 rokov veku na celkovom počte disponibilných uchádzačov o zamestnanie, ktorý k 31.12.2016 predstavoval 28,16 %. Pozitívny vývoj v územnom obvode UPSVR Zvolen bol zaznamenaný aj v oblasti voľných pracovných miest, keď celkový prítok v roku 2016 dosiahol 2 453 voľných pracovných miest, čo je o 558 voľných pracovných miest viac ako v roku 2015.

|  |  |  |  |  |
| --- | --- | --- | --- | --- |
| **Využívanie AOTP v roku 2016** | Počet (prítok) zaradených UoZ, resp. počet (prítok) podporených UoZ | | | |
| 2016 | | | Prognóza 2017 |
| **§ 32** | 80 | | | 90 |
| **§ 43** | 17 | | | 30 |
| **§ 46** | 0 | | | 70 |
| **§ 49** | 86 | | | 120 |
| **§ 50** | 54 | | | 75 |
| **§ 50j** | 24 | | | 25 |
| **§ 51** | 154 | | | 190 |
| **§ 51a** | 95 | | | 50 |
| **§ 52** |  | 252 |  | 190 |
| **§ 52a** | 357 | | | 210 |
| **§ 53** | 130 | | | 170 |
| **§ 53a** | 11 | | | 20 |
| **§ 56** | 5 | | | 5 |
| **§ 57** | 1 | | | 2 |
| **§ 59** | 14 | | | 15 |
| **§ 60** | 687 | | | 690 |
| **Spolu** | **1967** | | | **1967** |

1. **Stanovenie konkrétnych cieľov**

Určenie a kvantifikácia hlavných cieľov úradu pre rok 2017

**Úrad PSVR Zvolen**

**Miera evidovanej nezamestnanosti (MEN)**

Ekonomicky aktívne obyvateľstvo pre rok 2016: 61 982

Disponibilný počet uchádzačov o zamestnanie k 31.12.2016: 5 597

Súčasná MEN: 9,03 %

**Plán ku koncu roku 2017**

Ekonomicky aktívne obyvateľstvo pre rok 2017: 61 917

Plánovaný disponibilný počet UoZ k 31.12.2017: 4 617

Plánovaná MEN k 31.12.2017: 7,46 %

Zníženie počtu disponibilných UoZ: 980

**Dlhodobo nezamestnaní UoZ (DN UoZ)**

Počet DN UoZ k 31.12.2016: 3 184

Podiel DN UoZ na všetkých disponibilných UoZ: 56,88 %

Plánovaný počet DN UoZ k 31.12.2017: 2 484

Plánované zníženie počtu DN UoZ o: 700

Počet zaradených (prítok) DN UoZ na relevantné AOTP (§§ 32, 43, 46, 49, 50, 50j, 51, 51a, 52, 52a, 53, 53a, 56, 57) v roku 2016: **502**

Plánovaný počet zaradených DN UoZ na relevantné AOTP (§§ 32,43, 46, 49, 50, 50j, 51, 51a, 52, 52a, 53, 53a, 56, 57) v roku 2017: **505**

Počet zaradených DN UoZ na Národné projekty (NP §54 aj REPAS) v roku 2016: **355**

Plánovaný počet zaradených DN UoZ na NP §54 aj REPAS v roku 2017: **360**

**Mladí do 29 rokov**

Počet mladých do 29 rokov k 31.12.2016: 1 576

Podiel mladých do 29 rokov na všetkých disponibilných UoZ: 28,16 %

Plánovaný počet mladých do 29 rokov k 31.12.2017: 1 076

Plánované zníženie počtu mladých do 29 rokov o: 500

Počet zaradených mladých do 29 rokov na relevantné AOTP (§§ 32, 43, 46, 49, 50, 50j, 51, 51a, 52, 52a, 53, 53a, 56, 57) v roku 2016: **386**

Plánovaný počet zaradených mladých do 29 rokov na relevantné AOTP (§§ 32, 43, 46, 49, 50, 50j, 51, 51a, 52, 52a, 53, 53a, 56, 57) v roku 2017: **390**

Počet zaradených mladých do 29 rokov na NP §54 (aj REPAS, bez BAZ) v roku 2016: **162**

Plánovaný počet zaradených mladých do 29 rokov na NP §54 (aj REPAS, bez BAZ) v roku 2017: **165**

BAZ (samostatne)

Počet zaradených UoZ v roku 2016: 1660 a z nich umiestnení na TP: 559 čo predstavuje 33,67%

Plánovaný počet zaradených UoZ v roku 2017: 800

1. **Noví investori v regióne a hromadné prepúšťanie v roku 2017**

Noví investori v regióne

V roku 2017 chce v priemyselnom parku pri obci Vígľaš začať výrobu firma BcLoad. Jedná sa o strojársku fabriku na výrobu nakladačov. Firma počíta so zamestnávaním okolo 100 zamestnancov.

Tvorba nových pracovných miest

V roku 2017 bude úzko previazaná s možnosťami využitia príspevkov a národných projektov v spolupráci s úradom práce, sociálnych vecí a rodiny. Je potrebné aby projekty na podporu zamestnanosti zohľadňovali špecifiká regiónu, boli zamerané na dlhodobo nezamestnaných s nízkym vzdelaním, resp. na zamestnávanie absolventov škôl.

Stručné zhodnotenie príležitostí a hrozieb

**Príležitosti:**

Strategická poloha regiónu v centrálnej časti Slovenska aj Európy.

Možnosť využívania podporných fondov pre rozvoj regiónu.

Voľná kapacita v existujúcich priemyselných parkoch.

Nevyužívané výrobné a skladovacie priestory.

Technická univerzita a stredné odborné školy produkujúce kvalifikovanú pracovnú silu.

Využívanie nových technológií a inovácií.

Vybudovanie rýchlostnej cesty R2 Zvolen – Detva – Lučenec.

Železničný uzol Zvolen s prepojením na národnú a medzinárodnú dopravnú sieť.

Blízkosť letiska Sliač.

Podpora poľnohospodárstva a rozvoja vidieka štátom a EU.

Potenciál regiónu pre rozvoj vidieka, cestovného ruchu, agroturistiky a ekoturizmu.

**Hrozby:**

Nesúlad kvalifikovanej pracovnej sily s potrebami pracovného trhu.

Úbytok kvalifikovanej pracovnej sily z regiónu.

Pretrvávajúci nezáujem o technické vzdelávanie, strojárske a remeselné profesie.

Znižujúca sa úroveň odborného vzdelávania budúcej pracovnej sily.

Nedostatok investičného kapitálu a vlastných zdrojov pre rozvoj podnikania.

Nedostatočná propagácia a podpora rozvoja cestovného ruchu a agroturistiky.

Nedobudovanie dopravnej infraštruktúry.

Nepriaznivý demografický vývoj.

Hromadné prepúšťanie

Firma OJALA – Kriváň, Správca konkurznej podstaty zvážil všetky okolnosti vedúce ku konkurzu a rozhodol o ďalšom postupe. Keďže stretnutie s veriteľmi bude až v apríli 2017 tak zamestnancom bolo ponúknuté ukončenie pracovného pomeru  dohodou v zmysle §60 Zákonníka práce ku dňu 31.1.2017.

Čo sa týka zamestnancov z pohľadu trvalého pobytu tak odhadol, že z okresu Detva bolo vo firme zamestnaných max. 60% z celkového počtu zamestnancov (60% z približne 200 zamestnancov), ostatní sú z okresov Lučenec, Zvolen, Banská Bystrica.

Z pohľadu úradu práce je podstatné to, že sa v prípade firmy Ojala nebude jednať o hromadné prepúšťanie a aj to, že prípadné evidencie nových uchádzačov o zamestnanie negatívne neovplyvnia podstatne evidenciu v jednom okrese, ale sa títo uchádzači o zamestnanie „rozptýlia“ do viacerých okresov.

Úrad práce v Detve je pripravený zvládnuť zaevidovanie bývalých zamestnancov firmy Ojala, ktorým budú poskytnuté informácie o aktuálnych ponukách VPM v našom okrese, informácie o projektoch aktívnej politiky trhu práce, REPAS-e a iné informácie súvisiace s evidenciou na úrade práce.

Úrad práce v súčasnosti – marec 2017 eviduje 76 bývalých zamestnancov firmy Ojala, ktorí boli prepustení v roku 2017. Začiatkom marca 2017 (7.3.2017) zorganizoval úrad práce v Detve stretnutie bývalých zamestnancov firmy Ojala so zamestnávateľom Železiarne Podbrezová, a.s., ktorý prezentoval vhodné pracovné pozície pre týchto UoZ. Na stretnutí sa zúčastnilo 63 uchádzačov o zamestnanie, odhadom 4-5 mali o možnosť zamestnať sa v menovanej firme záujem. Avšak najväčšou prekážkou sa javí vzdialenosť miesta bydliska od miesta firmy, ako aj nedostatočné dopravné spojenie.

Riaditeľka ÚPSVaR Zvolen, spolu s riaditeľom odboru služieb zamestnanosti navštívili Firmu Continental vo Zvolene, kde sa dohodli na spolupráci pri obsadzovaní voľných pracovných miest zamestnancami z firmy Ojala.

1. **Priority podpory zamestnanosti v územnom obvode úradu pre rok 2017**

Počet agentov pre VPM: 4

VPM – počet vyhľadaných VPM v roku 2016: 770

Plánovaný počet vyhľadávaných VPM v roku 2017: 800

Očakávaný vývoj voľných pracovných miest, spolupráca so zamestnávateľmi

V roku 2017 očakávame približne rovnaký vývoj voľných pracovných miest ako v roku 2016, prípadne mierny nárast prítoku voľných pracovných miest, za predpokladu pokračovania rastu ekonomiky a zlepšovania podnikateľského prostredia.

Aj v roku 2017 chceme rozvíjať spoluprácu so zamestnávateľmi v regióne formou osobných individuálnych kontaktov, skupinových informačných stretnutí s etablovanými aj novými zamestnávateľmi a tiež s potenciálnymi zamestnávateľmi z radov samostatne zárobkovo činných osôb. Využívať budeme aj oslovovanie zamestnávateľov a SZČO prostredníctvom e-mailovej, telefonickej a poštovej komunikácie.

Mierne zvýšenú ponuku na trhu práce v územnom obvode očakávame v odvetviach strojárstvo, gastronómia, obchod a služby.

Najväčší zamestnávatelia územnom obvode UPSVR Zvolen:

|  |  |  |
| --- | --- | --- |
| **OKRES** | **ZAMESTNÁVATEĽ** | **POČET ZAM.** |
|  |  |  |
| Krupina | COOP Jednota Krupina, spotrebné družstvo | 982 |
| Zvolen | Continental Automotive Systems Slovakia s.r.o. | 975 |
| Detva | PPS GROUP a.s. | 911 |
| Zvolen | Slovenská autobusová doprava Zvolen, akciová spoločnosť | 906 |
| Zvolen | Technická univerzita vo Zvolene | 693 |
| Zvolen | Nemocnica Zvolen a.s. | 651 |
| Zvolen | Železničné opravovne a strojárne Zvolen, a.s. | 573 |
| Krupina | LIND MOBLER SLOVAKIA, s.r.o. | 490 |
| Zvolen | Centrum výcviku Lešť | 288 |
| Zvolen | HYDINA SLOVENSKO s.r.o. | 279 |
| Zvolen | Národné rehabilitačné centrum | 276 |
| Zvolen | Bučina DDD, spol. s r.o. | 273 |
| Zvolen | Mesto Zvolen | 266 |
| Detva | Slavia Production Systems a.s. | 231 |
| Zvolen | VZOR, výrobné družstvo Zvolen | 218 |
| Krupina | Kúpele Dudince, a.s. | 217 |
| Zvolen | Národné lesnícke centrum | 216 |
| Zvolen | Geis SK s.r.o. | 215 |
| Zvolen | Vojenská lesy a majetky SR, š.p. | 211 |
| Zvolen | GLOBUS spol. s r.o. | 207 |
| Krupina | Brother Industries (Slovakia) s.r.o. | 194 |
| Krupina | WAY INDUSTRIES a.s. | 190 |

Poznámka: Údaje o počtoch zamestnancov boli získané z ročných výkazov o plnení povinného podielu zamestnávania občanov so zdravotným postihnutím za r. 2015.

Priority pre rok 2017

Prioritou pre rok 2017 je cieľová skupina dlhodobo nezamestnaných uchádzačov o zamestnanie, ktorým budeme venovať zvýšenú pozornosť v projekte „ZAZ“ a tiež skupina mladých uchádzačov o zamestnanie vo veku do 29 rokov, ktorých budeme aktivizovať v projekte „BAZ“. Dôvodom je vysoký podiel týchto skupín uchádzačov o zamestnanie na celkovom počte uchádzačov o zamestnanie v evidencii UPSVR Zvolen, preto je potrebné sa prioritne zamerať na riešenie ich uplatnenia na trhu práce s využitím všetkých dostupných možností. Pre tieto skupiny sú plánované a realizované príspevky a národné projekty, ktoré zamestnávatelia považujú za zaujímavé a ekonomicky výhodné.

1. **Hlavné aktivity** nadosiahnutie stanovených cieľov

* Za kľúčové nástroje AOTP považuje momentálne pre náš úrad § 49, § 50, § 51a prostredníctvom ktorých sa nam vyraďuje z evidencie UoZ najviac UoZ. Dôraz plánujeme klásť aj na podporovanie REPASu prioritne u tých UoZ, ktorí majú prísľub zamestnávateľa a tých ktorí po ukončení vzdelávania plánujú začať vykonávať SZČ.
* V roku 2017 chceme zvýšiť počet podporených UoZ práve prostredníctvom § 49, § 50 a § 51a. Ďalej chceme podporovať využívanie nástroja § 51 čo doteraz bolo dosť problematické, nakoľko takýto absolvent sa mohol uplatniť len v odbore ktorý vyštudoval. Veríme, že po zmene zákona o službách zamestnanosti bude možné týchto mladých ľudí zaradiť do širšieho okruhu vykonávania AP. Pri všetkých uvedených nástrojoch oproti roku 2016 plánujeme v roku 2017 nárast UoZ pri začlenení na trhu práce. V roku 2016 bol § 50 využívaný obmedzene nakoľko zamestnávatelia využívali finančne výhodnejšie projekty. Pri zaraďovaní UoZ na §51 očakávame tiež nárast začlenenia mladých ľudí na vykonávanie AP a to z dôvodu, že v roku 2016 boli dosť oklieštené podmienky zaradenia vzhľadom na súlad vzdelania UoZ a požiadavky na profesiu od zamestnávateľa. V roku 2017 očakávame, že zmenou zákona o službách zamestnanosti bude tento problém doriešený. V roku 2017 plánujeme pri oslovovaní zamestnávateľov pri § 51 využiť opačný postup vyhľadávania miest pre absolventov a to, že budeme oslovovať zamestnávateľov, tak že už k nemu prídeme s konkrétnymi menami UoZ, ktorí spĺňajú všetky predpoklady na zaradenie tohto UoZ na AP u daného zamestnávateľa. Taktiež každý zamestnávateľ, ktorý podpíše dohodu na § 51 dostane na OAOTP informácie aj s propagačným letákom k využitiu aktivity č. 2 k NP „ Absolventská prax štartuje zamestnanie“. Propagáciu tohto NP zabezpečíme aj v regionálnej tlači. Očakávame aj nárast žiadateľov o poskytnutie finančného príspevku na § 49.
* Predpokladáme, že nižší počet podporených UoZ budeme mať prostredníctvom § 52 a § 52a. Tieto nástroje nevedú k znižovaniu nezamestnanosti, mnoho krát to vidíme ako nesystémové nakoľko starostovia obcí berú stále tých istých UoZ, lebo mnohokrát v obci nemajú iných ľudí.

**Projekty a programy § 54**

- Ako dobre využiteľné projekty pre rok 2017 sa nám javia NP „Úspešne na trhu práce aktivita č. 1“a REPAS. Zvýšenú pozornosť chceme zamerať na NP „ Chceme byť aktívni na trhu práce“ a to z dôvodu, že práve tento projekt dáva možnosť aj starším ľuďom nad 50 rokov zaradiť sa do pracovného pomeru. Tento projekt sme doteraz nemali až tak využívaný, nakoľko boli pre zamestnávateľov po finančnej stránek zaujímavejšie projekty. Taktiež zameriame pozornosť aj na NP „ Praxou k zamestnaniu“ kde sa u zamestnávateľov mnohokrát stretávame s nezáujmom z dôvodu, že sa jedná o skrátený pracovný úväzok. Tieto NP budú zamestnávateľom okrem agentov pre VPM propagovať a ponúkať aj zamestnanci OSO a OAOTP. Priebežne v nestránkové dni budú zamestnanci OSO navštevovať zamestnávateľov, kde im budú prezentovať tieto NP. Taktiež zamestnanci OAOTP vždy pri podpise dohody, doloženia žiadostí o platbu ku všetkým živým dohodám a pri akomkoľvek podávaní informácii zamestnávateľom budú zamestnávateľov informovať o týchto NP. Zamestnávatelia okrem informácii dostanú aj leták kde budú spracované informácie o týchto NP. Taktiež budeme v spolupráci so starostami obcí a primátormi miest v ich spoločenských priestoroch realizovať spoločné stretnutia so zamestnávateľmi daných obcí kde im budú tieto informácie podané. Taktiež oslovíme regionálnu tlač, kde projekty aj s informáciami spropagujeme.

Agenti pre VPM prioritne navštívia zamestnávateľov u ktorých pracujú naši UoZ na DoVP a tiež im budú ponúkať uvedené NP. Ponuka NP bude cielene zameraná na konkrétneho UoZ, ktorý spĺňa podmienky pre konkrétny NP.

Prínosom pre UPSVR by bol projekt, ktorý by bol určený pre kategóriu dlhodobo nezamestnaných UoZ (napr. NP Cesta z kruhu nezamestnanosti).

- Vlastný pilotný alebo medzinárodný projekt v roku 2017

Počas roka 2017 budeme zvažovať nad vlastným projektom, len v tom prípade, ak budeme mať špecifickú požiadavku od zamestnávateľa, ktorá bude korešpondovať s dopytom po VPM a výsledkom bude zníženie nezamestnanosti a uplatnenie sa UoZ na trhu práce.

- analýza a prognóza plánovaných počtov UoZ zaradených na všetky relevantné NP:

|  |  |  |
| --- | --- | --- |
| **Projekty a programy § 54 UPSVR Zvolen** | Počet (prítok) zaradených UoZ, resp. počet (prítok) podporených UoZ | |
| 2016 | Prognóza 2017 |
| NP HRADY, HRADY 3 | 22 | 22 |
| NP XX | 0 | 0 |
| NP XXI | 0 | 0 |
| NP XXI/A | 0 | 0 |
| NP XXI/B | 0 | 0 |
| NP XXXIV-2 | 0 | 0 |
| NP XXXVII –BSK | 0 | 0 |
| REPAS | 41 | 200 |
| NP Podpora zamestnávania UoZ, aktivita č. 2 verejné zamestnávanie | 207 | 50 |
| NP Praxou k zamestnaniu | 17 | 49 |
| NP Absolventská prax štartuje zamestnanie | 154 | 154 |
| NP Cesta z kruhu nezamestnanosti | 158 | 0 |
| NP Úspešne na trhu práce | 95 | 40 |
| NP Šanca na zamestnanie | 60 | 0 |
| NP Chceme byť aktívni na trhu práce (50+) | 2 | 40 |
| BAZ | 1660 | 800 ● |
| Iné projekty a programy (doplňte) | 0 | 0 |
| **Spolu** | **2416** | **1355** |

* Dôvodom zníženého počtu, je zaraďovanie UoZ dlhodobo evidovaných na projekt ZAZ.

1. **Odpočet plnenia RPZ**

* periodicita odpočtu: polročne
* termíny zasielania odpočtu: 20.2.2017 (za celý rok 2016), 15.8.2017 (odpočet k polroku 2017)